Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 88/11)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»Bordeaux«

PDO-FR-A0821-AM07

Meddelelsesdato: 26. november 2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Den officielle geografiske kodeks

Kommunerne i det geografiske område og området i umiddelbar nærhed er blevet ajourført i henhold til den officielle geografiske kodeks.

Områdets perimeter forbliver den samme.

Denne ændring berører punkt 6 og 9 i enhedsdokumentet.

2. Afgrænset parcelområde

Datoen den 3. juni 2021 er blevet tilføjet i bilaget vedrørende afgrænsningen i kommunerne Saint-Estèphe, Pomerol og Libourne.

Formålet med denne ændring er at indføje tidspunktet for den kompetente nationale myndigheds godkendelse af en ændring af det afgrænsede parcelområde inden for det geografiske produktionsområde. Med parcelafgrænsningen inden for det geografiske produktionsområde kan de parceller, der egner sig til produktion af vin med den pågældende beskyttede oprindelsesbetegnelse, udpeges.

Enhedsdokumentet berøres ikke af denne ændring.

3. Henvisning til kontrolstrukturen

Affattelsen af henvisningen til kontrolinstansen er blevet ændret for at harmonisere den med andre produktspecifikationer. Denne ændring er alene redaktionel.

Enhedsdokumentet berøres ikke af denne ændring.

ENHEDSDOKUMENT

1. Produktets betegnelse

Bordeaux

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

1. Tørre, stille hvidvine

KORT TEKSTBESKRIVELSE

Tørre, stille hvidvine har:

— et naturligt minimalt alkoholindhold på 10 % vol.

— et indhold af gæringsdygtigt sukker på ≤ 3 g/l. Dette indhold kan øges til 5 g/l, hvis det totale syreindhold er på ≥ 2,7 g/l H2SO4.

Efter berigelse har de et totalt alkoholindhold på ≤ 13 % vol.

Inden aftapningen har de:

— et indhold af flygtige syrer på ≤ 13,26 meq/l

— et totalt svovldioxidindhold på ≤ 180 mg/l.

De øvrige analytiske kendetegn overholder EU-lovgivningen.

De tørre hvidvine lavet på druesorten sauvignon B er meget aromatiske, friske og frugtige med noter af blomster og citrusfrugter. Sémillon B giver vinen fedme og fylde, og kombinationen med muscadelle B tilfører blomsteraromaerne. I sammenstikninger giver de sekundære druesorter syrlighed og noter af citrusfrugter. Disse friske vine er velegnede til at blive drukket unge (1-2 år).

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold i milliækvivalenter pr. liter Maksimalt indhold af flygtige syrer (i meq/l) 18 Maksimalt totalt svovldioxidindhold (i mg/l) 200

2. Stille hvidvine med restsukker

KORT TEKSTBESKRIVELSE

Stille hvidvine med restsukker har:

— et naturligt minimalt alkoholindhold på 10,5 % vol.

— et indhold af gæringsdygtigt sukker på > 5 g/l og ≤ 60 g/l.

Efter berigelse har de et totalt alkoholindhold på ≤ 13,5 % vol.

Inden aftapningen har de:

— et indhold af flygtige syrer på ≤ 13,26 meq/l

— et totalt svovldioxidindhold på ≤ 250 mg/l.

De øvrige analytiske kendetegn overholder EU-lovgivningen.

Hvidvine med gæringsdygtigt sukkerindhold bygger på sémillon B, der giver runde, fyldige, gyldne vine med aromaer af syltet frugt og kan kombineres med sauvignon B for at tilføre friskheden. De kan gemmes i nogle år, men kan også drikkes unge.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10 Minimalt totalt syreindhold i milliækvivalenter pr. liter Maksimalt indhold af flygtige syrer (i meq/l) 18 Maksimalt totalt svovldioxidindhold (i mg/l) 250

3. Stille rosévine

KORT TEKSTBESKRIVELSE

Stille rosévine har:

— et naturligt minimalt alkoholindhold på 10 % vol.

— et indhold af gæringsdygtigt sukker på ≤3 g/l. Dette indhold kan øges til 5 g/l, hvis det totale syreindhold er på ≥ 2,7 g/l H2SO4.

— en ændret farveintensitet på (DO420+DO520+DO620) ≤ 1,1.

Efter berigelse har de et totalt alkoholindhold på ≤ 13 % vol.

Inden aftapningen har de:

— et indhold af flygtige syrer på ≤ 13,26 meq/l

— et totalt svovldioxidindhold på ≤ 180 mg/l.

De øvrige analytiske kendetegn overholder EU-lovgivningen.

Rosévinene har en svagt til kraftigere rosa farve alt efter den anvendte teknik (direkte presning, let udblødning eller afblødning) og en vifte af frugt- eller blomsteraromaer oven på en struktur med balance mellem rundhed og livlighed. Det udfoldes alt sammen smukt i munden. Disse vine egner sig godt til at blive drukket unge (1-2 år).

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold i milliækvivalenter pr. liter Maksimalt indhold af flygtige syrer (i meq/l) 18 Maksimalt totalt svovldioxidindhold (i mg/l) 200

4. Stille rødvine

KORT TEKSTBESKRIVELSE

Stille rødvine har:

— et naturligt minimalt alkoholindhold på 10,5 % vol.

— et indhold af gæringsdygtigt sukker på ≤ 3 g/l

— et æblesyreindhold på ≤ 0,3 g/l.

Efter berigelse har de et totalt alkoholindhold på ≤ 13,5 % vol.

Inden aftapningen har de:

— et indhold af flygtige syrer på ≤ 13,26 meq/l

— et totalt svovldioxidindhold på ≤ 140 mg/l.

De øvrige analytiske kendetegn overholder EU-lovgivningen.

Rødvinene, hvori druesorten merlot N ofte er den primære, er bløde, frugtagtige og kun lidt syrlige. I år med høj modning kan der tilføres friskhed med druesorterne petit verdot N og cot N. Men den hyppigst tilsatte druesort til merlot N er cabernet sauvignon N og i mindre omfang cabernet franc N, idet disse to sorter giver vinene en aromatisk kompleksitet og et kraftigt tanninpræg, der gør, at deres bouquet er holdbar og kan udvikle sig.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold i milliækvivalenter pr. liter Maksimalt indhold af flygtige syrer (i meq/l) 20 Maksimalt totalt svovldioxidindhold (i mg/l) 150

5. Vinfremstillingsmetoder

5.1. Særlige ønologiske fremgangsmåder

1. Beplantningstæthed — Afstand

Dyrkningspraksis

På parceller tilplantet efter 1. august 2008 er beplantningstætheden mindst 4 000 vinstokke pr. ha. På disse vinmarker må afstanden mellem rækkerne ikke overstige 2,50 meter, og afstanden mellem vinstokkene i samme række må ikke være under 0,85 meter. Beplantningstætheden kan nedsættes til 3 300 vinstokke pr. ha. I så fald må afstanden mellem rækkerne ikke overstige 3,00 meter, og afstanden mellem vinstokkene i samme række må ikke være under 0,85 meter.

2. Regler for beskæring

Dyrkningspraksis

Det er udelukkende tilladt at anvende kort sporebeskæring (korte grene) eller lang sporebeskæring (lange grene). Hvad angår druesorterne merlot N, sémillon B og muscadelle B må der ved beskæringen højst være 45 000 skud pr. ha og 18 pr. vinstok. Hvad angår de øvrige druesorter, herunder cabernet franc N, cabernet sauvignon N, sauvignon B og sauvignon gris G, må der ved beskæringen højst være 50 000 skud pr. ha og 20 pr. vinstok. Efter kernesætningen må antallet af frugtbærende grene pr. vinstok højst være:

— for druesorterne merlot N, sémillon B og muscadelle B 12 grene pr. vinstok i de vinmarker, som har en beplantningstæthed på mindst 4 000 vinstokke pr. ha, og 15 grene pr. vinstok i de vinmarker, som har en beplantningstæthed på under 4 000 vinstokke pr. ha

— for de øvrige druesorter, herunder cabernet franc N, cabernet sauvignon N, sauvignon B og sauvignon gris G, 14 grene pr. vinstok i de vinmarker, som har en beplantningstæthed på mindst 4 000 vinstokke pr. ha, og 17 grene pr. vinstok i de vinmarker, som har en beplantningstæthed på under 4 000 vinstokke pr. ha.

Beskæringen foretages senest på det udviklingsstadium, hvor bladene er udfoldede (Lorenz-stadium 9). Skudfjernelsen foretages før kernesætningen.

3. Særlig ønologisk fremgangsmåde

Til forarbejdningen af andre rosévine end dem, der kan opnå benævnelsen »clairet«, er det tilladt at anvende kul til ønologisk brug til fremstilling af most for op til 20 % i mængde af de rosévine, der forarbejdes af den berørte vinproducent, for den pågældende høst.

4. Berigelse

Særlig ønologisk fremgangsmåde

Berigelse af rødvine er tilladt, og den maksimale delvise koncentration i forhold til anvendt mængde er fastsat til 15 %. Vinene må efter berigelse ikke have et totalt alkoholindhold, som overstiger følgende:

— Efter berigelse må rødvine og hvidvine med gæringsdygtigt sukkerindhold ikke have et totalt alkoholindhold på over 13,5 % vol.

— Efter berigelse må rosévine og tørre hvidvine ikke have et totalt alkoholindhold på over 13 % vol.

5.2. Maksimale udbytter

1. Stille hvidvine (tørre og med gæringsdygtigt sukkerindhold)

77 hektoliter pr. hektar.

2. Stille rosévine

72 hektoliter pr. hektar.

3. Stille rødvine — Vinmarker med en beplantningstæthed på ≥ 4 000 vinstokke pr. ha

68 hektoliter pr. hektar.

4. Stille rødvine — Vinmarker med en beplantningstæthed på < 4 000 vinstokke pr. ha

64 hektoliter pr. hektar.

6. Afgrænset geografisk område

Druehøsten, vinfremstillingen og forarbejdningen og lagringen af vinene finder sted i følgende kommuner i departementet Gironde i henhold til den officielle geografiske kodeks af 1. januar 2021:

Abzac, Aillas, Ambarès-et-Lagrave, Ambès, Anglade, Arbanats, Arcins, Arsac, Artigues-près-Bordeaux, Arveyres, Asques, Aubiac, Auriolles, Auros, Avensan, Ayguemorte-les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Birac, Blaignac, Blaignan-Prignac, Blanquefort, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Branne, Brannens, Braud-et-Saint-Louis, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l’Isle, Campugnan, Canéjan, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d’Albret, Castelnau-de-Médoc, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Cissac-Médoc, Civrac-de-Blaye, Civrac-sur-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Cussac-Fort-Médoc, Daignac, Dardenac, Daubèze, Dieulivol, Donnezac, Donzac, Doulezon, Escoussans, Espiet, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l’Hôpital, Grézillac, Grignols, Guillac, Guillos, Guîtres, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, La Brède, La Lande-de-Fronsac, La Réole, La Rivière, La Roquille, La Sauve, Labarde, Labescau, Ladaux, Lados, Lagorce, Lalande-de-Pomerol, Lamarque, Lamothe-Landerron, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Le Bouscat, Le Fieu, Le Haillan, Le Nizan, Le Pian-Médoc, Le Pian-sur-Garonne, Le Pout, Le Puy, Le Taillan-Médoc, Le Tourne, Le Verdon-sur-Mer, Léogeats, Léognan, Les Artigues-de-Lussac, Les Billaux, Les Eglisottes-et-Chalaures, Les Esseintes, Les Lèves-et-Thoumeyragues, Les Peintures, Les Salles, Lesparre-Médoc, Lestiac-sur-Garonne, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Listrac-Médoc, Lormont, Loubens, Loupes, Loupiac, Loupiac-de-la-Réole, Ludon-Médoc, Lugaignac, Lugasson, Lugon-et-l’Ile-du-Carnay, Lussac, Macau, Madirac, Maransin, Marcenais, Margaux-Cantenac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulis-en-Médoc, Moulon, Mourens, Naujac-sur-Mer, Naujan-et-Postiac, Néac, Nérigean, Neuffons, Noaillac, Noaillan, Omet, Ordonnac, Paillet, Parempuyre, Pauillac, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Porte-de-Benauge, Portets, Préchac, Preignac, Prignac-et-Marcamps, Pugnac, Puisseguin, Pujols, Pujols-sur-Ciron, Puybarban, Puynormand, Queyrac, Quinsac, Rauzan, Reignac, Rimons, Riocaud, Rions, Roaillan, Romagne, Roquebrune, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l’Isle, Saint-Aubin-de-Blaye, Saint-Aubin-de-Branne, Saint-Aubin-de-Médoc, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d’Abzac, Saint-Ciers-de-Canesse, Saint-Ciers-sur-Gironde, Sainte-Colombe, Saint-Côme, Sainte-Croix-du-Mont, Saint-Denis-de-Pile, Saint-Emilion, Saint-Estèphe, Saint-Etienne-de-Lisse, Sainte-Eulalie, Saint-Exupéry, Saint-Félix-de-Foncaude, Saint-Ferme, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d’Esteuil, Saint-Germain-du-Puch, Saint-Gervais, Saint-Girons-d’Aiguevives, Sainte-Hélène, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d’Illac, Saint-Julien-Beychevelle, Saint-Laurent-d’Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Laurent-Médoc, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d’Eyrans, Saint-Médard-en-Jalles, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d’Armens, Saint-Pey-de-Castets, Saint-Philippe-d’Aiguille, Saint-Philippe-du-Seignal, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Sainte-Radegonde, Saint-Romain-la-Virvée, Saint-Sauveur, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cadourne, Saint-Seurin-de-Cursac, Saint-Seurin-sur-l’Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Sainte-Terre, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Salaunes, Salleboeuf, Samonac, Saucats, Saugon, Sauternes, Sauveterre-de-Guyenne, Sauviac, Savignac, Savignac-de-l’Isle, Semens, Sendets, Sigalens, Sillas, Soulac-sur-Mer, Soulignac, Soussac, Soussans, Tabanac, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Tresses, Uzeste, Val-de-Livenne, Val de Virvée, Valeyrac, Vayres, Vendays-Montalivet, Vensac, Vérac, Verdelais, Vertheuil, Vignonet, Villandraut, Villegouge, Villenave-de-Rions, Villenave-d’Ornon, Villeneuve, Virelade, Virsac og Yvrac.

7. Primære druesorter

Cabernet franc N

Cabernet sauvignon N

Carmenère N

Cot N — Malbec

Merlot N

Muscadelle B

Petit verdot N

Sauvignon B — Sauvignon blanc

Sauvignon gris G — Fié gris

Sémillon B

8. Tilknytning til det geografiske område

Det geografiske område har relativt ensartede klimatiske forhold, der er gunstige for vindyrkning, idet det ligger tæt på store vandområder (Atlanterhavet, Gironde-mundingen, Garonne- og Dordogne-dalene), som spiller en vigtig temperaturregulerende rolle. Kystklimaets modererende indflydelse på forårsfrosten bliver imidlertid mindre, efterhånden som man bevæger sig væk fra havet og de store dale og nærmer sig de store skovområder i Landes, Saintonge og Double Périgourdine. Disse særlige forhold forklarer den ringe udbredelse af vingårde i den nordlige og den syd-sydvestlige del af det geografiske område. Det geografiske område dækker 494 af de 535 kommuner i departementet Gironde med undtagelse af den sydvestlige del af departementet, hvor der ikke dyrkes vin, men i stedet fokuseres på skovbrug.

Druesorterne i Bordeaux, der dyrkes i et kystklima, har siden det 17. og 18. århundrede skullet støttes ved opbinding på stolper, og espaliering er blevet almindeligt udbredt for at sikre en god fordeling af høsten og et tilstrækkeligt bladareal til at sikre en korrekt klorofylsyntese for at opnå en optimal modenhed. De forskellige jordbundstyper og de forskellige eksponeringer har ført til udvælgelse og tilpasning af forskellige druesorter afhængigt af miljøegenskaberne. Der kan identificeres fire særskilte typer:

— ler- og kalkholdige jordarter og kalkholdig mergeljord, der er meget udbredt på bakkeskråningerne, hvor merlot N trives særdeles godt

— kiselholdige jordarter blandet med ler og kalkholdige bestanddele er f.eks. perfekte til merlot N og sauvignon B

— »sandblandet ler« med fine kiselpartikler, der udgør den letteste jordbund, er egnet til fremstilling af tørre hvidvine

— grusholdig jordbund bestående af grus, kvarts og mere eller mindre groft sand, som udgør veldrænede og varme terrasser, der er velegnede til vinstokke og især cabernet sauvignon N.

Tilpasningen af druersorterne til hinanden, det biofysiske miljøs mangfoldighed og forvaltningen af vinmarkerne samt vinfremstillingen giver vine, der har deres egen stil og er kendetegnet ved en righoldig aroma. I kraft af havnen i Bordeaux og byens tætte historiske bånd med andre lande, der meget tidligt gav anledning til en struktureret og omfattende handel, har Bordeaux’ vinsektor altid været åben mod resten af verden og har nydt godt af eller udbredt tekniske innovationer, hvilket har fremmet bedrifternes dynamik, således at de har kunnet bibeholde, udvikle og eksportere deres knowhow, men altid med respekt for århundredgamle traditioner. Med ægteskabet i 1152 mellem Eleonora, hertuginde af Aquitanien, og Henrik Plantagenet, Englands på daværende tidspunkt kommende konge, får udviklingen i samhandelen englænderne til at importere vine fra Bordeaux, som de kalder »Claret« på grund af deres lyse farve. Denne tradition har holdt sig gennem tiden og ses i dag i form af benævnelserne »clairet« og »claret«. I det 17. århundrede begynder en ny handelsæra med nye forbrugeres ankomst til markedet. Eksporten er stadig en af styrkerne i distributionen af »Bordeaux«-vinene. En tredjedel af den fremstillede mængde afsættes til over 150 lande. Produktionen af vin med kontrollerede oprindelsesbetegnelser, der er den væsentligste indtægtskilde i departementet Gironde, har i vidt omfang bidraget til at forme både landskab og arkitektur på land og i by (vinslotte og vinkældre). De største byer i departementet er byer med en flodhavn, og deres udvikling er bygget på handelen med vin.

9. Andre vigtige betingelser (emballering, mærkning, andre krav)

Område i umiddelbar nærhed

Retlig ramme:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Området i umiddelbar nærhed, som er genstand for undtagelsen vedrørende vinfremstillingen, forarbejdningen og lagringen af de vine, der kan opnå den kontrollerede oprindelsesbetegnelse »Bordeaux« eventuelt suppleret med benævnelsen »clairet« og »claret«, omfatter følgende kommuner på grundlag af den officielle geografiske kodeks af 1. januar 2021:

— Departementet Dordogne: Le Fleix, Fougueyrolles, Gageac-et-Rouillac, Gardonne, Minzac, Pomport, Port-Sainte-Foy-et-Ponchapt, Razac-de-Saussignac, Saint-Antoine-de-Breuilh, Saint-Seurin-de-Prats, Saussignac, Thénac og Villefranche-de-Lonchat

— Departementet Lot-et-Garonne: Baleyssagues, Beaupuy, Cocumont, Duras, Esclottes, Lagupie, Loubès-Bernac, Sainte-Colombe-de-Duras, Savignac-de-Duras og Villeneuve-de-Duras.

Supplerende geografiske betegnelser og benævnelser

Retlig ramme:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

AOC »Bordeaux« kan suppleres med benævnelsen »claret« på rødvine og »clairet« for mørke rosévine ifølge de bestemmelser, der er fastsat for denne type vin med hensyn til især de analytiske kendetegn.

AOC »Bordeaux« kan suppleres med den geografiske betegnelse »Haut-Benauge« på hvidvinene ifølge de bestemmelser, der er fastsat for denne supplerende geografiske betegnelse med hensyn til især det geografiske område, druesorterne, udbyttet og de analytiske kendetegn.

Retlig ramme:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Den geografiske betegnelse »Haut-Benauge« skal være angivet umiddelbart efter navnet på den kontrollerede oprindelsesbetegnelse »Bordeaux« og skal være trykt med skrifttegn, der hverken i højden eller bredden er større end de skrifttegn, som udgør navnet på den kontrollerede oprindelsesbetegnelse.

Retlig ramme:

EU-lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Hvidvine, hvis gæringsdygtige sukkerindhold er over 5 og under 60 gram pr. liter, har den benævnelse, der svarer til det aktuelle sukkerindhold i vinen som defineret i EU-lovgivningen.

Større geografisk enhed

Retlig ramme:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

På etiketten på vine, der er omfattet af den beskyttede oprindelsesbetegnelse, kan den større geografiske enhed »Vin de Bordeaux« præciseres. De skrifttegn, der anvendes til angivelsen af den større geografiske enhed, må hverken i højden eller bredden være større end to tredjedele af størrelsen af de skrifttegn, som udgør den kontrollerede oprindelsesbetegnelses navn.

Link til produktspecifikationen

https://info.agriculture.gouv.fr/gedei/site/bo-agri/document_administratif-d06dfa30-84d5-4e29-8239-cbc0e6cd9793

(1) EUT L 9 af 11.1.2019, s. 2.